Sæbø

Sæbø er et tettsted i Alver kommune i Nordhordland i Vestland fylke, og var egen herredskommune fra 1924, da Sæbø sogn ble utskilt fra Manger kommune. Kommunen fikk navn etter kirkestedet Sæbø på Radøy. I 1964 gikk Sæbø kommune inn i den nye Radøy kommune sammen med kommunene Hordabø og Manger. Kommunen lå i Nordhordland, og før 1964 grenset Sæbø mot kommunene Meland og Herdla i sør, til Hjelme i vest, til Manger i nord og til Alversund kommune i øst.

På midten av 1900-tallet var det stor aktivitet i Sæbøvågen, her var både korkefabrikk, slipp, samvirkelag og landhandel. Sæbøvågen hadde eget postkontor og telefonsentral. I dag er det industrivirksomhet på Vetås og i Austmarka, der det blant annet er mekanisk verksted og produksjon av brannslukkingsutstyr. I Storsandvik er det blant annet notproduksjon.

 Se også 
 Sæbø kirke

 Eksterne lenker 
 Interkommunalt arkiv i Hordaland om Sæbø kommune

Kategori:Bosetninger i Alver
Kategori:Tidligere tettsteder i Vestland
Kategori:Tidligere kommuner i Hordaland
Kategori:Norske kommuner etablert i 1924
Kategori:Kommuner opphørt i 1964